રાજકોટ પશ્ચિમની બેઠક પર ગુજરાતના મુખ્યમંત્રી વિજય રૂપાણી વિજયી સાબિત થયા છે. તેમની સામે કોંગ્રેસના સશક્ત ઉમેદવાર ઇન્દ્રનીલ રાજ્યગુરૂ ચૂંટણી લડી રહ્યાં હતા. તેમણે ખાસ વિજય રૂપાણી સામે પડકાર ફેંકવા માટે રાજકોટ પશ્ચિમની બેઠક પરથી ઉમેદવારી નોંધાવી હતી. મતદાનના થોડા દિવસ પહેલાં જ રાજકોટમાં વિજય રૂપાણીના બંગલા બહાર કોંગ્રેસી કાર્યકર્તાઓએ હોબાળો પણ કર્યો હતો. આ કારણે આ બેઠક સતત ચર્ચામાં હતી. મત ગણતરીની શરૂઆતમાં ઇન્દ્રનીલ રાજ્યગુરૂ ઘણા આગળ હતા, પરંતુ 7 રાઉન્ડની ગણતરી બાદ વિજય રૂપાણી 22 હજાર મતથી આગળ હતા.